ພັກຄອມມູນິິສລາວ ຮັບຮອງເອົາ ການແຕ່ງຕັ້ງ ຜູ້ນຳຄົນໃໝ່ 
ກອງປະຊຸມພັກຄອມມູນິສລາວ ໄດ້ສະຫຼຸບລົງ ດ້ວຍການເລືອກເອົາ ທ່ານບຸນຍັງ ວໍລະຈິດ ນັກ​ການ​ເມືອງ​ອະ​ວຸ​ໂສ​ຂອງ​ພັກ ອາຍຸ 78 ປີ ໃຫ້ເປັນເລທິການໃຫຍ່ຄົນໃໝ່.
ພັກຄອມມູນິິສ ລາວ ໄດ້ຮັບຮອງເອົາ ການປ່ຽນແປງຕຳແໜ່ງ ຜູ້ນຳຂອງຕົນ ໃນລະຫວ່າງກອງປະຊຸມພັກຄັ້ງທີ 10 ເຊິ່ງເປັນ ສັນຍານຂອງແນວທາງ ທີ່ເປັນອະນາຄົດຂອງປະເທດ ໃນຂະ ນະທີ່ພວກເຂົາເຈົ້າກຳລັງ ກະກຽມເປັນປະທານ ກອງປະຊຸມ ສຸດຍອດຂອງຂົງເຂດເອເຊຍຕາເວັນອອກສຽງໃຕ້ ຫລື ອາຊຽນ ດັ່ງທີ່ນັກຂ່າວວີໂອເອ Ron Corben ລາຍງານຈາກບາງກອກ, ການເຄື່ອນໄຫວດັ່ງກ່າວໄດ້ເກີດຂຶ້ນກ່ອນທີ່ລັດຖະມົນຕີການ ຕ່າງປະເທດສະຫະລັດ ທ່ານ John Kerry ເດີນທາງມາຢ້ຽມ ຢາມ ລາວ ຕໍ່ໄປ ໄຊຈະເລີນສຸກ ຈະນຳລາຍລະອຽດມາສະ ເໜີທ່ານ ກອງປະຊຸມພັກຄອມມູນິສ ລາວ ທີ່ດຳເນີນມາເປັນເວລາໜຶ່ງສັບປະດາ ໄດ້ສະຫຼຸບລົງ ດ້ວຍການເລືອກຕັ້ງເອົາ ທ່ານ ບຸນຍັງ ວໍລະຈິດນັກການເມືອງອະວຸໂສຂອງພັກ ອາຍຸ 78 ປີ ໃຫ້ເປັນເລທິການໃຫຍ່ຄົນໃໝ່ ທ່ານ ບຸນຍັງ ມີສາຍພົວພັນທີ່ຍາວນານກັບປະເທດຫວຽດນາມ, ຢ້ອນກັບຄືນໄປໃນ ສະໄໝ ທີ່ທ່ານໄດ້ຝຶກຊ້ອມການທະຫານ ແລະ ເປັນນັກຮຽນ ຢູ່ປະເທດດັ່ງກ່າວ ທ່ານ ໄດ້ສືບທອດຕຳແໜ່ງແທນ ທ່ານຈູມມະລີ ໄຊຍະສອນ ຜູ້ທີ່ໄດ້ກຳຕຳແໜ່ງດັ່ງກ່າວດົນ ເຖິງ 10 ປີ ສື່ມວນຊົນຂອງລັດຖະບານ ໄດ້ກ່າວວ່າ ມີຄະນະຜູ້ແທນເກືອບ 700 ຄົນ ໄດ້ເປັນຕົວ ແທນ ໃຫ້ບັນດາສະມາຊິກພັກ 200,000 ຄົນເຂົ້າຮ່ວມກອງປະຊຸມພັກ 5 ມື້ ໃນນະຄອນ ຫຼວງວຽງຈັນ ເຊິ່ງເປັນກອງປະຊຸມພັກຄັ້ງທີ 10 ນັບຕັ້ງແຕ່ພັກຄອມມູນິສ ໄດ້ຂຶ້ນກຳອຳ ນາດ ໃນປີ 1975 ກອງປະຊຸມພັກໄດ້ມີຂຶ້ນກ່ອນການມາຢ້ຽມຢາມປະເທດ ລາວ ຂອງລັດ ຖະມົນຕີການ ຕ່າງປະເທດ ສະຫະລັດ ທ່ານ John Kerry ເຊິ່ງຍັງໄດ້ເນັ້ນໃຫ້ເຫັນ ຄວາມສຳຄັນ ໂດຍການເລື່ອນຊັ້ນໃຫ້ແກ່ລັດຖະມົນຕີ ການຕ່າງປະເທດ ທ່ານ ທອງລຸນ ສີສຸລິດ ໃຫ້ ເຂົ້າກຳຕຳແໜ່ງ ນາຍົກລັດຖະມົນຕີ ແຫຼ່ງຂ່າວທາງການທູດໃນນະຄອນຫຼວງວຽງຈັນ ໄດ້ກ່າວຕໍ່ ວີໂອເອວ່າ ທ່ານ ທອງລຸນ ໄດ້ໃຫ້ການສະໜັບສະໜູນ ໃນ ການຟື້ນຟູສາຍພົວພັນສອງຝ່າຍກັບສະຫະລັດ ມາເປັນ ເວລາດົນນານແລ້ວ ແຕ່ວ່າ ທ່ານ ທິຕິນັນ ພົງສຸດທີຣັກນັກລັດຖະສາດທີ່ມະຫາ ວິທະຍາໄລ ຈຸລາລົງກອນ ໄດ້ເນັ້ນຢ້ຳວ່າ ນະໂຍບາຍໂດຍ ລວມ ແມ່ນເບິ່ງຄືວ່າ ຈະບໍ່ມີການປ່ຽນແປງຫຍັງຫຼາຍພາຍໃຕ້ ການນຳພາ ຂອງຜູ້ນຳຄົນໃໝ່ ແລະ ລັດຖະບານກໍຈະສືບຕໍ່ ປະເຊີນໜ້າກັບການຕຳໜິຕິຕຽນ ກ່ຽວກັບປະຫວັດ ການເຄົາ ລົບນັບຖືສິດທິມະນຸດ ຂອງພວກເຂົາເຈົ້າ ທ່ານ ທິຕິນັນ ກ່າວວ່າ ບັນດານັກວິເຄາະກ່າວວ່າ ການບຳນານຂອງສະມາຊິກກົມການເມືອງສູນກາງພັກ ທີ່ ສະໜັບສະໜູນຈີນສອງຄົນ ກໍອາດຈະເຮັດໃຫ້ອິດທິພົນ ທີ່ພວມເພີ່ມຂຶ້ນຂອງປັກກິ່ງ ອ່ອນແອລົງເຊັ່ນກັນ ຈີນ ໄດ້ເປັນນັກລົງທຶນຕ່າງຊາດລາຍໃຫຍ່ທີ່ສຸດ ຂອງລາວ, ຕາມດ້ວຍ ຫວຽດນາມ ແລະ ໄທ ຮອງນາຍົກລັດຖະມົນຕີທ່ານ ສົມສະຫວາດ ເລັ່ງສະຫວັດໃນລະຫວ່າງ ກອງປະຊຸມພັກ ໄດ້ກ່າວວ່າ ເປົ້າໝາຍຂອງພັກ ກໍແມ່ນເພື່ອເຮັດໃຫ້ປະ ເທດລາວຫຼຸດພົ້ນອອກຈາກຖານະ ປະເທດທີ່ດ້ອຍພັດທະນາໃນປີ 2020 ແລະ ສືບຕໍ່ລົບລ້າງຄວາມທຸກຍາກຕໍ່ໄປ ທ່ານ Carl Thayer ນັກວິເຄາະດ້ານປ້ອງກັນປະເທດຂອງມະຫາວິ ທະຍາໄລ New South Wales ກ່າວວ່າ ລາວ ຈະຕ້ອງເຮັດໃຫ້ ການພົວທາງການທູດຂອງຕົນ ມີຄວາມດຸ່ນດ່ຽງ, ໃນຂະນະທີ່ປະເທດເຂົ້າຮັບໜ້າທີ່ ເປັນປະທານກອງປະຊຸມອາຊຽນ ແລະຕ້ອນຮັບເອົາ ບັນດາຜູ້ນຳໂລກທີ່ສຳຄັນເຂົ້າຮ່ວມ, ລວມທັງ ປະທານາທິບໍດີສະຫະລັດ ທ່ານ ບາຣັກ ໂອບາມາ ໃນທ້າຍປີນີ້ ທ່ານ Thayer ກ່າວວ່າ ບັນດານັກເຄາະກ່າວວ່າ ໂດຍການເປັນປະທານກອງປະຊຸມ ອາຊຽນ ລາວ ຈະຕ້ອງຕົກ ເປັນຈຸດສົນໃຈຂອງນານາຊາດ ໃນຂະນະທີ່ພັກຄອມມູນິສ ຕັ້ງໃຈທີ່ຈະຊັ່ງຊາ ສາຍພົວພັນ ລະຫວ່າງ ຈີນ ແລະ ຫວຽດນາມ ພ້ອມກັບເພັ່ງເລັງໃສ່ ການພັດທະນາເສດຖະກິດ